Директор центра

Број: 709 −1/2013

Датум: 30.10.2013. год.

На основу члана 11. Одлуке о оснивању Регионалног центра за професионални развој запослених у образовању („Сл. лист општине Чачак“, бр. 12/2005, 2/2006 и 13/2007 у „ Сл. лист града Чачка“ бр. 17/2012 и члана 26. алинеја 8. Статута Регионалног центра за професионални развој запослених у образовању („Сл. лист општине Чачак“ бр. 14/2005 и 27/2006 и „Сл. лист града Чачка“, бр. 11/2008, 17/2012 и 4/2013), директор Регионалног центра за професионални развој запослених у образовању дана 30.10.2013. год. донео је

ПРАВИЛНИК

 о изменама Правилника о унутрашњој

организациј и систематизацији радних места Регионалног

 центра за професионални развој запослених у образовању

Члан 1.

 У Правилнику о унутрашњој организациј и систематизацији радних места Регионалног центра за професионални развој запослених у образовању бр. 27 − 1 од 07.04.2006. године, бр. 30 од 17.01.2007. год. и бр. 849 од 05.11.2007. год. члан 8. мења се и гласи:

„Утврђују се следећа радна места у Регионалном центру:

1. Директор центра
* Стручна спрема: Високо образовање стечено на студијама другог степена (мастер академске студије, специјалистичке струковне студије, специјалистичке академске студије), односно на основним студијама у трајању од најмање четири године, у било ком научном пољу, односно области.
* Посебни услови: познавање бар једног страног језика, познавање рада на рачунару, организационе и комуникацијске способности.
* Радно искуство: 5 година у области образовања и васпитања,
* Број извршилаца: један,
* Радно време: пуно
1. Стручни сарадник
* Стручна спрема: Високо образовање стечено на студијама другог степена (мастер академске студије, специјалистичке струковне студије, специјалистичке академске студије), односно на основним студијама у тајању од најмање четири године, у било ком научном пољу, односно области,
* Посебни услови: познавање једној страног језика, познавање рада на рачунару,
* Радно искуство: 5 година у области образовања и васпитања,
* Број извршилаца: један са пуним радним временом и један са половином пуног радног времена.
1. Сарадник у ресурсном центру
* Стручна спрема: Високо образовање стечено на студијама другог степена (мастер академске студије, специјалистичке струковне студије, специјалистичке академске студије), односно на основним студијама у трајању од најмање четири године, у било ком научном пољу, односно области.
* Посебни услови: посебно знање информатике
* Радно искуство: 3 године
* Број извршилаца: један
* Радно време: пуно.
1. Секретар центра
* Стручна спрема: Високо образовање стечено на студијама другог степена из научне области правне науке ( мастер академске студије, специјалистичке академске студије, специјалистичке струковне студије), односно завршен правни факултет у трајању од најмање четири године.
* Радно искуство: 2 год.
* Број извршилаца: један.
* Радно време: пуно.
1. Рачуновођа
* Стручна спрема: Високо образовање стечено на студијама првог степена из научне области економске науке (основне академске студије, основне струковне стсудије), односно завршену вишу школу економског смера.
* Радно искуство: 5 година на пословима рачуноводства.
* Број извршилаца: један.
* Радно време: Половина пуног радног времена.

Члан 2.

 Овај Правилник ступа на снагу осмог дана од дана објављивања на огласној табли Регионалног центра, а објавиће се по добијању сагласности од стране оснивача.

 РЕГИОНАЛНИ ЦЕНТАР

 ДИРЕКТОР

 Горица Станојевић

ОБРАЗЛОЖЕЊЕ

Разлог за доношење овог Правилника је усаглашавање, односно усклађивање академских, стручних, односно научних назива стечених по порописима који су важили пра ступања на снагу Закона о високом образовању („Сл. гласник РС“, број 76/2005, 100/2007, 97/2008, 44/2010, 93/2012 и 89/2013) са називима предвиђеним овим законом.

 РЕГИОНАЛНИ ЦЕНТАР

 ДИРЕКТОР

 Горица Станојевић